Germaniyani birlashtirgan Gelmut Kol bilan vidolashuv marosimi (foto)

Fransiyaning Strasburg shahrida joylashgan Yevroparlament binosida 1-iyulda Germaniyaning sobiq kansleri Gelmut Kol bilan vidolashuv marosimi bo‘lib o‘tdi. U 16-iyunda vafot etgan edi. Kolning rahbarlik davrida Germaniya Federativ Respublikasi va Germaniya Demokratik Respublikasi bitta davlatga birlashgan.

Siyosatchi bilan vidolashuv marosimiga butun dunyodan davlat arboblari — Germaniya kansleri Angela Merkel, Rossiya bosh vaziri Dmitriy Medvedev, Fransiya prezidenti Emmanuel Makron, Isroil bosh vaziri Binyamin Netanyaxu, AQSh sobiq prezidenti Bill Klinton va boshqalar yetib keldi. Meduza marosimdan fotolavhalar taqdim etdi.